Der Leonard Kaiser waar ludderisch ass dot gmacht mit Feier waar in Schärding, Bavaari in 1527 weil en Richder geglaabt hot ass er en Widderdaafer waar. Er waar en Gedollisch-Parre eb er ludderisch warre iss.

Die Buzzard Drupp odder die Buzzard Gaeng waar en Drupp Leit wu henn in me Sassafras Settlement gewuhnt. Die Leit waare Abe Buzzard, Joe Buzzard unn Ike Buzzard unnich annere Leit. Die Drupp waar bekennt wie en Drupp ""Druwwel Macher"".

'S Center for Pennsylvania German Studies kammer finne in Millersville (PA), en glee Schtettel in Lengeschter Kaundi. Director iss der Prof. C. Richard Beam. Zamme mit Schtudente iss er am schaffe an en grooss pennsylvaanisch-deitsch Waddebuch mit Title ""The Comprehensive Pennsylvania German Dictionary"". Volume 1 (A) henn er un der Joshua R. Brown gepublisht im Yaahr 2004. 'S Center iss aa noch Rausgewwer vun en Zeiding mit Naame Journal of the Center for Pennsylvania German Studies. 'S menscht Deel vun die Zeiding iss englisch, awwer's gebt aa Schtoris datt un Brieflin zum Drucker, ass in die Mudderschprooch g'schriwwe sinn.

Eastern Mennonite University voah als Eastern Mennonite College kaysa eb 1994. Es is en accredited viah-yoahricha Liberal Arts kollitsh es in Harrisonbarrig Virginia kfunna is. Di shool hot iahra shteaht in 1917 grikt. EMU is goot bekennt fa iahra ""center for justice and peacebuilding"", un aw fa iahra undergraduate program vo miah en ""cross-cultural shtudy"" doona muss.

Baut zehe Yaahre zerick hawwich der Keith un die Karleen Brintzenoff gheert singe in Deitsch do in Berlin (OH). Ich hab ihre Lied, ”Meedli, witt du heire?” guud gegliche, un ich hab’s glannt un gschtaert singe in mei Concerts.

Der Jacob Farmwald waar en Amischmann, en Bauer unn en Blaeckschmitt. Er waar in Strasbourg, Alsace gebore. Er iss noch Amerikaa kumme in 1847 mit seinre Mudder die Magdalena Farmwald unn seinre Base die Elizabeth Farmwald. Er is uffgewaxe in Holmes Kaundi, Ohio. In 1847 sei Naturalization Record saagt ass er wuhnt in Farmerstown, Ohio. Sei Naturalization Record saagt aa ass er gebore waar in 1838. Er hot die Lydia Miller gheiert. Wu sie gschtaerewe iss, hot er die Catherine Raber (1847-1927) gheiert in 1871. Der Bischof wu hot sie gheiert waar der Moses Beachy. Er iss gschtaerwe in 1902 net weit vun Middlefield, Ohio.

En Coneshtoga vawwa is en Conestoga wagon. Di ershta Coneshtoga vawwa voahra funn Pennsylvania deitsha blaekshmidda un vaynahra gmacht vadda. Da vayk zvisha Lancaster un Philadelphia voah da Conshtoga vayk kaysa. Baut 1716 is da vayk, vass voah funn da settlers kyuust vadda, noh en handelvayk fa kawfshtoft vadda. In 1717 en mann, da James Logan, hot da ersht Coneshtoga vawwa funn en Deitshah gekawft. Es end fun da Coneshtoga vawwa is ohkfanga in 1835 zu kumma noch sell es di riggelvayya gebaut sin vadda. In 1860 sin di Coneshtoga vawwa haeahli nimmee may kyuust adda ksayna.